
Predgovor 


Prije 21 godinu profesor Friedrich Wessely izdao je 
malu knjižicu »Usuditi se za Boga«. Svjetlo dana ugledala 
je 13 mjeseci prije njegova tihog prelaska na onaj svijet. 
U njoj je skupio svoje spoznaje o biti i djelotvornosti Ma- 
rijine legije kroz 20-godišnje iskustvo požrtvovnog djelo- 
vanja u Legiji i za Legiju. 

Nema autora koji je bolje od ovog utemeljitelja austrij- 
skog ogranka sažeo čudesan odgovor koji su dali Frank 
Duff i generacije njegovih sljedbenika legionara na djela 
milosti Duha Svetoga kroz štovanje Djevice Marije. U ne- 
čemu je bilo sličnosti s austrijskim zbivanjima: Wessely je 
u tjednu od 18. do 26. travnja 1948. pripremao osam 
vjernika na predanje Isusu po Mariji, a oni su devet mjese- 
ci kasnije utemeljili prvi prezidij (2. veljače 1949.). Od 
tada, raširen po cijeloj zemlji, usprkos velikim teškoćama, 
ovaj laički apostolat djeluje u Marijinom duhu. 

»Usuditi se za Boga« nije izgubila na aktualnosti 
unatoč ogromnim promjenama zadnjih desetljeća. Zato 
neka ovo »skriveno blago« bude i u svom drugom, ne- 
promijenjenom izdanju nanovo priznato i uzdignuto. 


U Beču 16. kolovoza 1991. 


+ Hans H. kard. Gročr 


POSTANAK MARIJINE LEGIJE 


»Što bismo mogli učiniti da Bog bude više ljubljen u 
svijetu?« Ovo pitanje postavila si je nekolicina ljudi u 
Dublinu 1921. godine u predvečerje Marijinog rođen- 
dana, 7. rujna, nakon što su zajedno zazvali Duha Sveto- 
ga i izmolili krunicu ispred cvijećem okićenog kipa Bez- 
grješne Djevice Marije. Nisu ni slutili da će postati ute- 
meljitelji pokreta čija je vrijednost u širenju kršćanstva i po- 
novnom oživljavanju vjerskog života neprocjenjiva. Nisu 
ni slutili da će to njihovo djelo postati Marijina legija. 

Ove apostolske duše počele su svoje djelo u želji da 
pomognu neizlječivim bolesnicima jedne bolnice u njiho- 
vim tjelesnim i duhovnim potrebama. Kasnije su aposto- 
lat prihvatili i drugi. Uspjeh je bio očigledan. Osnivalo se 
mnoštvo grupa koje su radile na isti način. Legija se orga- 
nizirala. Pomalo se proširila na svaki kutak Zemlje. Dje- 
latnih je članova oko milijun. Početni obrazac rada ostao 
je isti - pomoći svakom pojedinom čovjeku, i to u duhov- 
nom pogledu. Legijin cilj je pridobiti ljudsko srce kako bi 
mu se mogao pokazati put k Bogu, ili, ako se radi o vjer- 
niku, kako bi ga se dovelo još bliže Bogu. Legija pri tome 
polazi od ispravne pretpostavke da nitko nije tako loš da 
se ne bi mogao popraviti ni tako dobar da ne bi mogao 
postati bolji. Time je već razjašnjeno da se polje rada ne 
ograničava samo na određene krugove, već se odnosi na 
sve ljude; jer Krist je došao za sve nas na ovaj svijet. Iz 
toga proizlaze dva važna zaključka: 

1. Legija ne smije pokleknuti ni pred kakvim zadatkom, 
pa bio on i najteži; mora se odvažiti i ući u najbjednije 
četvrti, doći i onima koji su potpuno otpali od društva. 

2. Broj apostola mora biti jako velik jer je samo tako 
moguće pobrinuti se za svaku dušu. 

Sada bi se moglo postaviti pitanje: je li moguće ostva- 
riti ta dva zadatka i ne isključuju li oni jedan drugog? S 
jedne strane je nužno imati veliki broj apostola, a s druge 
strane postavljaju se najviši zahtjevi, i to ne samo što se 
tiče vanjske djelatnosti, nego i u pogledu unutrašnjeg nas- 
tojanja. Ishodišna točka vanjskog djelovanja treba biti 
težnja za samoposvećenjem! Kako onda možemo očeki- 
vati da će se naći dovoljan broj apostola za izvršavanje 
ovako zahtjevne zadaće? 

Kako to uskladiti sa značajkom, koja se izričito na- 
glašava, i to uvijek iznova, da Legija ne želi okupljati u 
svojim redovima samo ljude obdarene izvanrednim mi- 
lostima koji koračaju po putovima nepristupačnim za 
mnoge? Legija ne zahtijeva nikakve religiozne vježbe i ne 
postavlja zadatke koji nadilaze snage prosječnog čovjeka! 

Poteškoća koja se ovdje javlja rješava se odmah čim 
čovjek pomisli da svaka osoba nosi u sebi poriv za savr- 
šenošću; da je taj poriv u srca utisnuo sam Bog; da ga nije 
dao uzalud, nego da svatko može poći putem svetosti na 
jednostavan i skroman način koji odgovara njegovim 
mogućnostima. 

Svaki se kršćanin može boriti protiv grijeha, može se 
vježbati u krjepostima, ponajprije u ljubavi prema Bogu i 
bližnjemu. Svaki kršćanin može priznavati svoju vjeru i 
govoriti o svom uvjerenju. Ne samo da može, nego u sebi 
ima i poriv da to čini; taj poriv samo treba probuditi i 
tako od kršćanina učiniti legionara! 

Legija želi kroz svoj sustav ponuditi pomoć pri bu- 
đenju tog prirođenog svojstva, a ponajprije pomaže u po- 
svećenju nas samih. Ona u svom velikom zadatku obra- 

ćenja čovječanstva ne zaboravlja posvećenje svojih člano- 
va — ono je ustvari bitna pretpostavka za svako drugo 
djelovanje. Te dvije zadaće nije moguće odijeliti jednu od 
druge. Istinsko posvećivanje duše mora samo od sebe 
dovesti do vježbanja u ljubavi, a prije svega do posre- 
dovanja u stjecanju vrijednog blaga — probuđene vjere. S 
druge strane upravo apostolat, kada se vrši u pravom 
duhu, vodi opet do očitovanja krjeposti, prije svega 
ljubavi. 

Ne smijemo međutim zanemariti ovu činjenicu: ne 
samo da su apostolat i samoposvećenje međusobno tijes- 
no povezani, nego je pravilno raspoloženje, tj. što je 
moguće savršeniji unutarnji stav, duša apostolata. Legija, 
prema tome, želi što je moguće više kršćana obaju spolo- 
va izgraditi kao apostole, putem odgovarajućeg vodstva, 
a njezin se apostolat usmjerava na sve ljude. Iz tog zadat- 
ka, koji je ovdje samo općenito spomenut, proizlazi da 
Legija može dosegnuti svoj cilj jedino ako se brine oko 
jedinstvenog školovanja i trajnog podučavanja svojih 
članova, te ako je izvana čvrsto organizirana i ako po- 
stavlja jasna načela što se tiče sadržaja i oblika apostola- 
ta, načela koja su takva da se mogu ostvarivati posvuda, 
a pridržavanje tih načela može se ispitati. 

Sljedeće stranice predstavit će ideal pobožnosti, djelo- 
vanje i vanjsku organizaciju Legije. 


IDEAL POBOŽNOSTI MARIJINE 
LEGIJE 


Ime ukazuje na ideal. Organizacija se zove Legija. Da- 
kle, radi se o vojsci koja zna da se treba boriti. Nazvana 
je po rimskoj vojsci poznatoj po izvanrednoj hrabrosti i 
uspješnosti. Prema tome, jasno je da se i u ovoj vjerskoj 
organizaciji brižljivo njeguju vrline kao što su vjernost, 
hrabrost, stega i ustrajnost. Legija je nazvana po Mariji. 
Ona je Kraljica i ona je izabrala Legiju. Legionari su svje- 
sni da će biti toliko ustrajni i uspješni koliko budu s njome 
sjedinjeni. Izgraditi Marijinu sliku u sebi, biti prožet 
njezinim duhom i tako slaviti Boga na što savršeniji način, 
to je uzvišeni cilj svakog pojedinog legionara i zajednički 
cilj sviju. a 

Duh koji je ispunjavao Mariju bio je duh poniznosti i 
poslušnosti; njezina čistoća bila je bez ljage, njezina ljubav 
smjela do samožrtvovanja, a njezina vjera dosegla je svoj 
najviši, nikad premašen stupanj. Nadahnuta takvom 
ljubavlju i vjerom, Legija se usuđuje prići svakom zadatku 
i ne tuži se da joj je što nemoguće, jer smatra da joj je 
dopušteno i moguće sve što Bog od nje traži. 

U plemenitoj velikodušnosti legionar nastoji postati 
preslika i odsjaj onog najvišeg samopredanja u kojem je 
Krist za njega prolio svoju predragocjenu krv sve do zad- 
nje kapi. Sigurno se neće uvijek i posvuda zahtijevati 
postignuća koja ulijevaju strahopoštovanje; ali kada se 
apostolat vrši u strpljivosti i blagosti uz sva razočaranja 
koja nosi, kada se mirno podnose poruga i odbijanje, 
nezahvalnost i kritika, tada možemo odmjeravajući naša 
postignuća vidjeti da se krjepost približava onom idealu 


koji je Krist izrazio riječima: »Veće ljubavi nitko nema od 
ove: da tko život svoj položi za svoje prijatelje.« 

Čovjek može činiti velika djela uz malo uloženog tru- 
da i mala djela uz jako mnogo zalaganja. Radi se upravo 
o zalaganju koje ne postavlja granice. Legionar koji 
negdje postavi ogradu: »dalje od ovoga ne idem u samo- 
požrtvovnosti«, postizat će samo neznatne stvari, unatoč 
možda i velikim naporima. S druge strane, ako ta sprem- 
nost postoji, urodit će neizmjernim plodovima. 

Legijina Kraljica je neusporediva u toj spremnosti da 
se odazove Božjem pozivu. Zato nije samo Legijin savjet, 
nego i zahtjev da njezini članovi nastoje biti što sličniji 
svojoj Gospodarici. Samo onda kada čovjek teži onom 
najvišem, može ustrajati kao Legijin član. Ovo stanje 
duha mora se očitovati kroz provođenje preuzetih zadata- 
ka. Nepostojanost se mora prevladati. Neuspjeh ne smije 
dovesti do odustajanja od započetog posla. Poraze treba 
pretrpjeti i ne uzimati ih k srcu, a isto tako ne smijemo 
svrstavati povjerene nam slučajeve u one koji malo ili 
mnogo obećavaju ili koji su beznadni. Time se nehotice 
slabi držanje prema svakom drugom slučaju, a početak 
svakog novog djelovanja praćen je sumnjom. I ne samo 
to. U takvom stavu otkriva se da vjera ne zauzima mjesto 
koje joj priliči i da je na mjesto vjere ušao ljudski strah i 
svjetovna mudrost. Gdje pak vjera nije presudna pokre- 
tačka snaga, služenje ubrzo postaje mlako i provodi se bez 
oduševljenja. Iz tog razloga Legija stavlja radne zadatke 
u drugi plan. Glavni naglasak je na unutrašnjoj snazi i du- 
bini postavljenog cilja. 

Ideal legionara da oblikuje u sebi Marijin lik i postane 
joj sličan u vjeri i žrtvi, sigurno je vrlo visok. Vjera da nas 
je sama Marija pozvala i da u zajedništvu s njom možemo 


pobjeđivati, ima u sebi sigurno nešto privlačno i poticaj- 
no; pa ipak se veličina tog ideala otkriva tek kada spoz- 
namo njegovu teološku pozadinu, tek kada promatramo 
onu stvarnost koja je izvor tako plemenite težnje. 

Ako bismo željeli upotrijebiti danas popularnu riječ, 
mogli bismo reći da je legijska pobožnost usmjerena izrazito 
teocentrično. Nije mnogo razumljivije kad bismo rekli da je 
»mistična«. Najbolje izrečeno — legijska pobožnost je izraz 
teološki dubokog razmišljanja. Kada se Legija usudi 
poduzeti velika djela, to je zato što je na to tjera promatra- 
nje Božje veličine i djelotvornosti. Kada dođe do spoznaje 
unutrašnje povezanosti s Marijom, to je stoga što je na to 
ponukana milostima koje je Marija primila od Boga. Proma- 
tranje načina kako se Bog ponaša općenito prema ljudima i 
posebno prema Mariji, tipično je za Legiju. 


Bog i čovjek 


Bog je stvorio ljude kako bi se proslavio u svojim stvo- 
renjima. Bog će se, prema tome, pobrinuti da ljudski trud 
učini plodonosnim i ustrajnim. Naravno da on na čovje- 
ka ne vrši pritisak pa se čovjek može i odreći Boga, ali gdje 
se čovjek trudi oko ispunjavanja Božje volje, tamo ne 
može izostati istinski uspjeh. Naše ponašanje, pa tako i 
apostolski rad, pokazuje da smo zaboravili tu mudrost te 
mislimo da nas Bog samo promatra dok radimo. Zabo- 
ravljamo da je Bog u nas usadio stremljenje koje će se os- 
tvariti ako nas on cijelo vrijeme podupire. Zašto bismo 
trebali sumnjati u uspjeh našeg nastojanja, kada se Bog o 
njemu brine mnogo više nego mi? Bog želi neusporedivo 
više nego mi da se ljudi obrate i da mi sami postanemo 


10 


sveti. Odakle onda dolazi ta grozničava zabrinutost oko 
uspjeha ili pak ravnodušnost kojom ostavljamo stvari 
kakve jesu? Dolazi odatle što nismo svjesni da smo oruđe 
u Božjim rukama; što u svom radu ne vidimo poslušno 
prihvaćanje utjecaja Božje milosti, nego želimo biti sami 
gospodari svojih djela. Ako se Legija usuđuje započeti 
bilo koji zadatak, to ne znači drugo nego da je spremna 
napraviti sve što joj Bog nalaže; da ne daje povoda ljud- 
skim, svjetovnim motivima za poduzimanje nekog posla, 
nego jedino traži ispunjavanje Božje volje. 


Bog i Marija 


Štovanje Marije je kamen temeljac na kojem je iz- 
građena Legija i to stoga što je Marijin položaj u odnosu 
na Boga sasvim jedinstven. Bog je odabrao Mariju od vije- 
ka jer je znao da će ona uzvratiti na Božje milosti u naj- 
većoj mjeri, više od svih ostalih stvorenja zajedno. Uzvi- 
sio ju je toliko jer je znao da će na taj način i poštovanje 
koje će od nas primiti biti umnoženo na način koji mi ne 
možemo posve shvatiti. Sve što se posveti Mariji, ne samo 
da potpuno dospijeva k Bogu, nego je po Mariji i po- 
većano. Legija vidi Mariju kao životno važnu osobu u 
Božjem planu milosti pa su tako slava Božja i naša milost 
umnoženi Marijinim prisustvom. 

Legija je prožeta dubokom vjerom da se putem 
predanja Mariji dospijeva brže i bolje do Boga i tako dobi- 
va više milosti; postavljamo se upravo u struju milosti — 
zar nije Marija zaručnica Duha Svetoga koji nam sve 
posreduje i omogućava? 

Budući da je Marija kao Bezgrješna također i pobjed- 
nica nad zmijom, čiju glavu satire, tako je i pobjeda nad 
zlom protiv kojeg se legionar bori, tim sigurnija što se on 
sam više približi Mariji. 

Kako je Marija u punom smislu riječi Majka čitavog 
čovječanstva, najuža i najbolja veza s Marijom ostvaruje 
se tamo gdje se čovjek učini ovisnim o njoj kao što su 
djeca ovisna o svojoj majci. To je ujedno i ovisnost o Za- 
ručnici Duha Svetoga pa je jasno da je savršeno predanje 
Mariji zapravo savršen način i najbolji put podvrgavanja 
vodstvu Duha Svetoga. 

Iz ovih objašnjenja vidljivo je da štovanje Marije u 
Legiji ne može biti sporedno, nego je to bitan temelj i cilj 
kojem svaki legionar treba težiti. Iz te duboke vjere da 
preko Marije zaista ulazimo u svijet Sina Božjega, pro- 
izlazi i odvažnost i sigurnost kojom Legija kreće u svoje 
zadatke. Bog ima u Mariji izvanrednu suradnicu u spase- 
nju; zato je dužnost svakoga tko se trudi oko spašavanja 
svake pojedine duše da njeguje posebnu pobožnost prema 
Mariji. Ona treba obilježiti legionara. Za svakog pojedin- 
ca, kao i za cijelu Legiju, Marija je ishodišna točka za vi- 
soke krjeposti i herojski trud. Legija je u svojim molitva- 
ma sjedinjena s onom koja je sve dobila od Boga pa poz- 
naje također i njezinu moć i plodnost njezinog djelovanja. 

LEGIJINA DJELATNOST 


Legijina djelatnost je u skladu s dvostrukim ciljem sa- 
moposvećenja i apostolata — postizanje svetosti članova 
kroz molitvu i poduku te istovremeno usmjeravanje na 
rad s bližnjima. 

Srce cjelokupnog legijskog rada je tjedni sastanak pre- 
zidija (najmanje radne grupe). Taj sastanak ima isti tijek 
posvuda na svijetu. Oko oltara Bezgrješnoga začeća ukra- 
šenog cvijećem prvo se zaziva Duh Sveti i moli krunica. 
Zatim prezidijski duhovnik čita duhovno štivo, većinom 
iz Legijinog priručnika. U nedostatku duhovnika du- 
hovno štivo čita predsjednik. Nakon toga čita se zapisnik 
s prijašnjega sastanka i blagajničko izvješće. Slijedi pod- 
nošenje izvješća o izvršenim zadatcima u proteklom tjed- 
nu, što je od velike važnosti jer izvješća daju sliku o us- 
pjehu djelovanja i mogućnost članovima da uče jedni od 
drugih. Pokazuju također koliko daleko je legionar dos- 
pio u svom stvarnom zadatku približavanja ljudima i os- 
vajanja njihova srca za Boga. Izvješća daju svakom pojedi- 
nom članu priliku za vježbanje u različitim krjepostima 
(nadvladati bojažljivost, taštinu, pokušaje uljepšavanja 
stvarnosti itd.). 

Predsjednik nakon izvjesnog vremena prekida sasta- 
nak da bi se zajednički izmolila Catena Legionis. To je 
svakodnevna molitva legionara a sastoji se uglavnom od 
Magnificata. Zatim duhovnik daje alokuciju (nagovor), a 
u njegovoj odsutnosti daje ju predsjednik. Svrha alokuci- 
je je uvođenje članova sve dublje u duh Priručnika. 

Tada se nastavljaju izvješća o zadatcima i na koncu se 
raspoređuju zadatci za sljedeći tjedan. Uvijek po dvoje 
članova dobiva jedan zadatak kako bi se olakšalo i pomo- 

glo pojedincima da prikupe odvažnost, ali i da bi vježbali 
stegu i uzajamno poštovanje. 

Sastanak, koji ne smije trajati duže od sat i pol, zavr- 
šava molitvom: »Podijeli, Gospodine, svima nama, koji Ti 
služimo pod Marijinom zastavom, puninu vjere u Tebe i 
pouzdanje u nju, kojoj je dano da pobijedi svijet...« 

Svaki prezidij mora djelovati apostolski. Svaki legio- 
nar preuzima dužnost da tjedno oko dva sata posveti 
apostolatu. Samo duhovne vježbe nisu dovoljne da se 
ispuni radna obveza. Može se poduzimati svaka vrsta 
posla koji Crkva stavlja u zadatak. Isključena je jedino 
materijalna pomoć. Davanje milostinje nije legijski 
zadatak. Legijino poslanje je težnja da X svakom poje- 
dincu donesu duhovna dobra. Ne smije se podcjenjivati 
materijalna pomoć koja je svakako dobrodošla, ali ona 
ne ulazi u Legijinu djelatnost. Pružanje materijalne 
pomoći drugim udrugama može biti ključ koji im otvara 
vrata. Legiji pak to je ključ kojim si ona zatvara vrata. 
Legija nema milost da na takav način pridobiva ljude, već 
i stoga što bi to značilo kršenje pravila. Naravno da Legi- 
ja može uputiti druge udruge na ljude koji su potrebni 
takve pomoći, ili može i same ljude dovesti do mjesta 
gdje će dobiti pomoć. Također, legionarima nije dopu- 
šteno ni skupljanje milostinje. 

Legionari bi trebali, gdje god je to moguće, ići od kuće 
do kuće, bez obzira na stvari koje se pričaju o ukućanima. 
Apostolat se proteže na sve ljude. Sigurno će krivovjerje i 
nevjera zahtijevati posebnu snagu od Legije, ali ona 
proširuje svoj rad kako na zapuštene tako i na pobožne 
ljude. Svakom pojedincu Legija želi biti od koristi — i 
grješniku i svecu. Pri tome si legionar mora pojasniti da 
on ne dolazi sam u svom siromaštvu, nego kao Legijin 
predstavnik, kao Marijin poslanik, sjedinjen »sa svojim 

župnikom i biskupom, s Ocem kršćanstva, zapravo sa 
samim Kristom«. 

Apostolat teži ozbiljnom i vidljivom rezultatu. Ako je 
moguće, mnogo dobra treba učiniti velikomu broju ljudi. 
Ako to nije moguće, tada mnogo dobra treba učiniti ma- 
njemu broju ljudi, ali nikada se ne smije velikomu broju 
ljudi učiniti malo dobra. Legionar koji ide tim potonjim 
putom čini pogrješku, jer posao koji je prema legijskom 
mišljenju tek započet, naziva obavljenim i na taj način 
priječi drugima da se prihvate toga posla. 

Težiti vidljivom uspjehu ne znači pridobiti ljude za 
članstvo u nekoj udruzi ili ih potaknuti na određene vjer- 
ske aktivnosti. Uvijek iznova treba istaknuti da se radi o 
tome da se promijeni ljudsko srce tako da ozbiljniji usp- 
jeh možemo očekivati tek ako iste ljude često posje- 
ćujemo i trudimo se s njima sprijateljiti, ito ne samo povr- 
šno nego mnogo dublje. Samo tako možemo čovjeku 
pokazati put koji će ga voditi dalje. Iz toga proizlazi da za 
stvarni uspjeh treba dulje vrijeme i da je potrebno mnogo 
legionara i prezidija. 

Jasno je da se takva djelatnost može uspješno provodi- 
ti samo onda kada je legionar svjestan da on u svakom 
čovjeku u stvari služi Kristu; ako se približava ljudima s 
ljubavlju i strahopoštovanjem; ako s istom skromnošću 
ulazi u kuću siromašnih kao i u kuću bogatih. Uvijek izno- 
va legionari si moraju pojasniti da ne dolaze držati ljudi- 
ma predavanja ili ih ispitivati, nego posijati sjeme naklo- 
nosti koje će na kraju utrti put utjecaju. 

O apostolatu se mora razmišljati na taj način, a prije 
svega pokušati odmah razumjeti da je za samog legionara 
potrebno neprestano unutrašnje ohrabrivanje i jačanje. 
On uvijek iznova treba novu poduku da se ne umori na 

svom putu i da svoje zadatke ne izvršava rutinski. Iz toga 
se vidi koje značenje ima duhovnik za prezidij. 

Duhovnik je glavni pokretač prezidija. Njegova je pr- 
va dužnost da duhovno izgrađuje članove. On se zajedno 
s drugim službenicima brine o tome da se legijski sustav 
poštuje u duhu i slovu. Svoj prezidij mora gledati kao što 
bi redovnički magistar gledao na novake koji su mu po- 
vjereni. Neumorno mora raditi na duhovnom napretku 
njegovih članova i razvijanju onih osobina koje moraju 
krasiti Marijinog legionara. Ne bi smio zazirati od po- 
stavljanja zadataka čije ispunjavanje zahtijeva junaštvo. 
Mora međutim inzistirati da se i one male, najmanje duž- 
nosti ispunjavaju pouzdano i vjerno, jer fe to bitan temelj 
za velika postignuća. Sigurno će se moralna snaga poka- 
zati u velikim trenucima, ali se oblikuje preko malih stvari. 

Duhovnik mora neprestano paziti da članovi ne idu na 
svoje zadatke u duhu sebičnosti, da ih ne zaslijepi uspjeh, 
a neuspjesi ne obeshrabre. Mora ih podučavati da svoje 
dužnosti ispunjavaju temeljito i neustrašivo. Mora zahti- 
jevati da svoj rad poprate molitvom i žrtvom na tu nakanu 
te ih naučiti da se, onda, kada gledajući ljudskim očima, 
stvari izgledaju beznadno, s pouzdanjem obrate Legijinoj 
Kraljici koja će im podariti pobjedu. Naravno da duhov- 
nik ovo može činiti ako smatra svojom posebnom duž- 
nošću da sve članove ispuni prosvijetljenom i .najsnaž- 
nijom ljubavlju prema Majci Božjoj, a napose prema onim 
njezinim povlasticama koje Legija časti na osobit način. 

Razmišljamo li o legionarskom radu, jasno vidimo ka- 
ko je važno da se on obavlja. Svakom je svećeniku do- 
brodošao jer priprema i podupire njegov stvarni posao — 
rad s pojedinačnim dušama. To je rad koji, koliko god to 
paradoksalno zvuči, osvaja mnoštvo zato jer svjesno nije 
okrenut masama nego srcu pojedinca. 

IZ PRIRUČNIKA MARIJINE LEGIJE 


Dužnosti legionar& prema Mariji 


Štovanje Marije je bitan dio legionarske dužnosti koji 
dolazi prije svake druge obveze. Legija želi svijetu donijeti 
Mariju kao nepogrješivo sredstvo da se svijet osvoji za 
Isusa. Očigledno je da u tome ne može sudjelovati legio- 
nar koji u svome srcu ne nosi Mariju. On je odvojen od 
legionarskoga cilja. On je vojnik bez oružja, slomljena 
karika u lancu. Svaka vojska mora težiti tomu da svakoga 
od vojnika što tješnje poveže sa zapovjednikom kako bi 
se njegov plan bez ometanja provodio u zajedničko djelo. 
Zato vojska djeluje kao jedan. Takvo jedinstvo u najbo- 
ljem slučaju samo je emotivno ili mehaničko. No, to nije 
slučaj u odnosu između kršćanske duše i Marije, njezine 
Majke. Reći da je Marija u duši vjernoga legionara, zna- 
čilo bi da je jedinstvo mnogo manje djelotvorno nego što 
je to jedinstvo koje postoji u zbilji, a čiju narav Crkva 
sažima u Gospinim nazivima kao što su »Majka Božje Mi- 
losti« i »Posrednica svih milosti«. Tim nazivima izražava se 
Marijin utjecaj na život duše, koji je sveobuhvatan toliko 
da čak ni najtješnja ovozemaljska veza — veza između 
majke i nerođena djeteta — nije dostatna da bi se opisala 
ta bliskost. U svakom slučaju duša se bez Marijine pomoći 
ne može uzdignuti k Bogu. Io je određeno od samoga 
Boga. Ta ovisnost o Mariji postoji čak i onda ako je nismo 
svjesni. No, svojevoljnim sudjelovanjem u njoj ona može 
i mora postati neizmjerno jača. 

U jačini sjedinjenja s Marijom leže čudesa posvećenja 
i nevjerojatan izvor moći nad dušama drugih. 

Misao o Marijinu neprestanom djelovanju u duši tre- 
bala bi se učvrstiti čestim obnavljanjem Posvete Mariji 
dok konačno ta vjera ne postane način života, tako da 
čovjek o svojoj duši može reći da ona »udiše Mariju, kao 
što tijelo udiše zrak« (sv. Ljudevit Marija Montfortski, op. 
prev.). Kod svih pobožnosti legionar se može i treba poi- 
stovjetiti s Marijom te otajstva Otkupljenja razmatrati 
kroz njezinu dušu, jer ona ih je proživjela sa Spasiteljem 
te odigrala veliku ulogu u njima. Ako se legionar ugleda 
na Mariju, ako je Marija prisutna u svakoj molitvi i sva- 
kom radu, ako on zaboravlja sebe i vlastite snage kako bi 
ovisio o njoj, legionar dijeli njezinu vjeru, njezinu poniz- 
nost, njezino Bezgrješno Srce te se brzo preobražava u 
Krista, što je cilj svega života. S druge strane, Marija u 
svojim legionarima i preko njih sudjeluje u svakoj duž- 
nosti i majčinski se brine za duše, tako da Marija u svako- 
me od onih koji su povjereni njihovoj brizi, kao i u sule- 
gionarima, gleda ne samo Gospodina Isusa Krista i služi 
mu, nego ga gleda i služi mu onom istom velikom lju- 
bavlju i majčinskom brigom koju je posvećivala stvarno- 
me tijelu svojega božanskog Sina. 

Sa svojim članovima koji tako postaju žive slike Ma- 
rijine, Legija sebe uistinu vidi kao Marijinu legiju, sjedi- 
njenu s njezinim poslanjem te s jamstvom njezine pobje- 
de. Legija će Mariju donijeti svijetu, a Marija će svijetu 
dati svjetlo i ubrzo ga svega zapaliti. 


Intenzitet napora u Marijinoj službi 


Ni u kakvim okolnostima duh ovisnosti o Mariji ne bi 
smio biti izlikom za nedostatno zalaganje. Mora se činiti 
upravo suprotno. Budući da potpuno radimo s Marijom 

izanju, slijedi da naš dar mora biti najizvrsniji što se može 
dati. Uvijek moramo raditi odlučno, umješno i s točnoš- 
ću. Tu i tamo mora se prigovoriti ograncima ili članovi- 
ma za koje se pokazalo da se u dostatnoj mjeri ne zalažu 
u redovitom legijskom radu ili na području širenja Legije 
i novačenja članova. Gdjekada čuje se ovakav odgovor: 
»Ne pouzdajem se u svoje snage. Posve se oslanjam na 
Majku Božju da ona na svoj način postigne pravi rezul- 
tat.« Takav odgovor često dolazi od iskrenih ljudi koji su 
od svoje neaktivnosti skloni učiniti svojevrsnu krjepost, 
kao da bi sustavnost i zalaganje značili nedostatak vjere. 
Postoji također stanovita opasnost da se na te stvari pri- 
mjenjuju ljudska mjerila te da se razmišlja kako stupanj 
vlastitoga zalaganja i nije toliko važan jer već postoji Ma- 
rija koja ima neizmjernu moć. Moglo bi se reći: zašto bi 
se siromah koji surađuje s milijunašem iscrpljivao dono- 
seći još koji novčić u već ionako velik zajednički imetak? 

Zbog toga je potrebno naglasiti načelo koje mora 
upravljati legionarovim odnosom prema vlastitom radu. 
Legionari nisu puka sredstva Marijina djelovanja, nego je 
riječ o istinskoj suradnji s njom radi obogaćivanja i otkup- 
ljivanja ljudskih duša. Legionar daje svoj rad i svoje 
sposobnosti, to jest sve ono što ima, a Marija daje samu 
sebe sa svom svojom čistoćom i moći. Svatko je svoj pri- 
nos obvezan dati u cijelosti. Ako legionar poštuje duh 
takve suradnje, Marija se nikada neće naći u oskudici. 
Zbog toga može se reći da sudbina pothvata potpuno 
ovisi o legionaru, pa on u nj treba unijeti svu svoju darovi- 
tost i snagu, usavršene brižljivom sustavnošću i ustraj- 
nošću. 

Premda se legionar bezgranično uzda u Marijinu 
pomoć, ipak se on istodobno mora zalagati što je najviše 

moguće. Njegova velikodušnost uvijek mora biti na razi- 
ni njegova pouzdanja. To načelo nužnoga međusobnog 
utjecaja bezgranične vjere te snažna i sustavna zalaganja 
izražavaju na drugi način sveci kada govore da je potreb- 
no moliti kao da sve ovisi o toj molitvi a ništa o vlastitom 
zalaganju, a zatim se treba zalagati kao da sve ovisi samo 
o tome zalaganju. 

Zalaganje se ne smije odmjeravati prema procjeni te- 
žine zadatka niti razmišljati na način »koliko najmanje 
moram dati da bih postigao željeni cilj?« Cak i u ovoze- 
maljskim stvarima takvo cjenkanje redovito je poraža- 
vajuće. U nadnaravnim stvarima ono će uvijek dovesti do 
neuspjeha jer se proigra milost o kojoj ovisi sve. Osim 
toga nije moguće pouzdati se u ljudsko prosuđivanje. 
Prividna nemogućnost često se ruši već na dodir, a s druge 
strane plod koji nam se nalazi gotovo nadohvat ruke 
može uporno izmicati, pa ga na kraju može ubrati netko 
drugi. U duhovnom redu proračunana duša spuštat će se 
na sve sitnije i sitnije stvari te naposljetku završiti u 
neplodnosti. Jedini siguran put jest put neograničena 
zalaganja. U svaki zadatak, bio on neznatan ili velik, 
legionar će uložiti najveći trud. Na taj način zaslužuje se 
puna Marijina suradnja, pa se i čuda događaju ondje gdje 
je to potrebno. Ako tko može učiniti tek nešto malo, ali 
to čini svim srcem, Marija će upotrijebiti svoju moć i to- 
mu slabu pokretu dati učinak divovske snage. Čak i onda 
ako legionar u neki rad uloži deset puta više truda nego 
što je za njegovo završenje potrebno, ne gubi se ni trun- 
čica od toga. Jer, nije li sav njegov rad za Mariju i nije li 
u službi njezina velikog plana i cilja? Marija će s radošću 
primiti taj višak zalaganja, mnogostruko ga umnožiti te 
njime namiriti važne potrebe u domu Gospodnjemu. 

Ništa se ne gubi od onoga što se povjeri u ruke brižljive 
kućanice iz Nazareta. 

Ako pak s druge strane legionarov prinos zaostaje 
puno za onime što bi se razumno moglo očekivati od 
njega, tada su Marijine ruke onemogućene u velikoduš- 
nom darivanju. Legionarovim nemarom poništen je ugo- 
vor o zajedničkim dobrima s Marijom. 

Marija želi davati u izobilju, ali to može jedino veliko- 
dušnim dušama. Želeći da njezina legionarska djeca obi- 
lato crpe iz njezine neizmjernosti, riječima svojega Sina 
brižno ih poziva da službu vrše »svim srcem svojim, svom 
dušom svojom, svim umom svojim, i svom snagom svo- 
jom« (Mk 12,30). 


Duše se moraju obasuti beskrajnom 
strpljivošću i blagošću 


Legionarovo poslanje mora biti lišeno svake strogosti. 
Osobito onda kada je riječ o izopćenicima i grješnicima, 
uspjeh se postiže jedino uz pomoć sućuti i postojane bla- 
gosti. U životu se često uvjeravamo u to da pojedini 
slučajevi opravdavaju prijekore i oštre riječi, ali na kraju 
ćemo se uvijek pokajati ako tako postupimo. Nije isklju- 
čeno da smo u svakom slučaju učinili neku pogrješku. 
Zašto nikako da zapamtimo to da tvrdoća i izopačenost 
na koje se žalimo jesu upravo posljedica lošega postupa- 
nja s ljudima, bez obzira na to koliko se ono u nekom tre- 
nutku činilo opravdanim? Cvijet koji bi se otvorio pod 
utjecajem blage topline nježnosti i sućuti, čvrsto se za- 
tvara na hladnijem zraku. S druge strane sućut koju dobar 

legionar nosi sa sobom, spremnost na slušanje i iskreno 
shvaćanje slučaja onako kako mu biva predočen nose u 
sebi slatku neodoljivost, pa i najtvrđe osobe, posvema 
zatečene, za pet minuta popuštaju do one mjere do koje 
se to prisilom i grubim postupanjem ne bi postiglo ni za 
godinu dana. 

Svaki legionar u dušu bi trebao upisati sljedeće riječi 
što ih Crkva primjenjuje na Mariju: »Jer je spomena me- 
ne slađi od meda i baština moja od mednoga saća« (Sir 
24,20). Drugi rezultate postižu možda i oštrijim sredstvi- 
ma. No, legionar za Gospodina mora djelovati samo na 
jedan način: ljubaznošću i blagošću. Od toga ne smije od- 
stupiti ni u kojem slučaju. Ako bi mu se to dogodilo, stvari 
bi se samo pogoršale, a nikako poboljšale. 

Legionari obično ne odustaju u svojoj potrazi za grješ- 
nicima. Katkada godinama neumorno prate jednoga te 
istoga okorjelog prijestupnika. No, katkada uistinu susre- 
ćemo ljude koji iskušavaju našu vjeru, ufanje i ljubav. Čini 
se da se takvi ne ubrajaju u obične grješnike, nego su 0so- 
be izvanredne zloće, utjelovljenje sebičnosti, ili beskrajne 
podmuklosti, ili su ispunjene mržnjom prema Bogu ili 
buntom protiv vjere. Čini se da u sebi nemaju ništa dobro, 
ni iskru milosti, ni tračak čega duhovnoga. Odbojni su 
toliko da je teško pomisliti da ih i sam Bog ne doživljava 
takvima. Naravna sklonost da takve prepustimo samima 
sebi gotovo je neodoljiva. Pa ipak, legionar ne smije odus- 
tati. Takvo ljudsko razmišljanje je pogrješno. Bog i te 
kako želi tu okorjelu i izopačenu dušu, želi ju toliko žarko 
i silno da je toj duši poslao svojega Sina, našega prelju- 
bljenoga Gospodina, te je on sada s njome! 

Eto legionaru motiva za ustrajnost što ga je izvrsno 
izrazio mons. R. H. Benson: »Kada bi grješnik svojim gri- 

jehom otjerao Krista, mogli bismo se ostaviti takve duše. 
No, s obzirom na to da — kako nas dramatično podsjeća 
sv. Pavao — grješna duša iznova razapinje Krista i izvrga- 
va ga ruglu (Heb 6,6), to jednostavno ne možemo do- 
pustiti.« Kakve li strašne pomisli! Krist, naš Kralj, u — mo- 
gli bismo reći — neprijateljskim rukama! Kakva li motiva 
za doživotnu borbu! 

Legionara koji je u jednom velikom gradu dobro poz- 
navao i najokorjelije grješnike jednom su prigodom upi- 
tali je li kada naišao na neki posve beznadan slučaj. Bu- 
dući da kao legionar nije želio priznati da postoje sluča- 
jevi takve vrste, odgovorio je da ima puno uistinu teških 
slučajeva, ali da je beznadnih slučajeva jako malo. Na insi- 
stiranje naposljetku je priznao da poznaje čovjeka koji bi 
se mogao opisati tako. 

Te iste večeri njegove su riječi opovrgnute. Na ulici je 
slučajno naišao na čovjeka o kojemu je govorio. Nakon 
razgovora koji je trajao svega tri minute dogodilo se čudo 
potpunoga i trajnog obraćenja! 

LEGIJIN USTROJ 


Legijina temeljna jedinica naziva se prezidij. Tom ri- 
ječju označavala se izdvojena jedinica rimske legije što je 
obavljala posebnu dužnost koja se odnosila na dio bojiš- 
nice, na neki utvrđeni položaj ili na posadu. 

Svaki prezidij naziva se prema nekome od naslova Bla- 
žene Djevice Marije, npr. Gospa od Milosti. Vodstvo pre- 
zidija je u rukama njegovih službenika: duhovnika, pred- 
sjednika, dopredsjednika, tajnika i blagajnika. Duhovni- 
ka postavlja župnik ili ordinarij, a ostale službenike ime- 
nuje više vijeće (o tome u nastavku). 

Ni jedan prezidij u nekoj župi ne smije se osnovati dok 
to ne dopusti mjesni župnik ili ordinarij. 

Duhovnik ima presudnu vlast u svim vjerskim i moral- 
nim pitanjima koja se pojavljuju na prezidijskim sastancima. 

Ostali službenici imenuju se od višeg vijeća na tri go- 
dine; dopušteno je produženje na još tri godine. 

Svaki prezidij mora biti pripojen Konciliju Marijine legi- 
je (čije je sjedište u Dublinu u Irskoj, op. prev.), i to bilo 
izravno bilo preko kojega od odobrenih vijeća. Bez toga 
nema članstva u Legiji. Iz toga slijedi da ni jedan novi 
prezidij ne smije biti utemeljen bez dopuštenja neposred- 
no nadređenog vijeća. 

Kada se u kojem mjestu, gradu ili području osnuju dva 
prezidija ili više njih, uspostavlja se upravno tijelo koje se 
naziva kurija. Kuriju čine svi službenici prezidija koji 
djeluju na njezinu području. Kurija se brine da prezidiji i 
njihovi članovi vrlo savjesno izvršavaju pravila, prima iz- 
vješća pojedinih prezidija, izrađuje nove planove za apos- 
tolate i postavlja visoke norme. 

Kurija je podređena jednom od viših vijeća (komiciju, 
regiji ili senatu). Svako više vijeće čine službenici onih 
vijeća i prezidija koji su mu neposredno podređeni.“ 

Duhovnika kurije (ili komicija) imenuje ordinarij bi- 
skupije u kojoj djeluje ta kurija (ili komicij). Duhovnika 
regije odnosno senata imenuju biskupi biskupija u kojima 
ta regija odnosno senat ima ovlasti. 

Iznad svih vijeća stoji središnje vijeće koje se naziva 
Koncilij Marijine legije. Jedino Koncilij, uvijek u podlož- 
nosti crkvenim vlastima, ima pravo donositi, mijenjati i 
tumačiti pravila. 

Koncilij čine službenici svakoga Legijinog tijela koje 
mu je izravno pripojeno. Službenici kurija odraslih koje 
djeluju u Dublinskoj nadbiskupiji tvore jezgru nazočnih 
na sastancima Koncilija. 

Valjano ovlašteni predstavnik Koncilija može ući u 
svako područje gdje Legija djeluje, pohoditi tamošnja Le- 
gijina tijela, vršiti promidžbu i općenito obavljati zadaće 
koje su dopuštene Konciliju. 


* Tekst odlomka usklađen je s izdanjem Priručnika Marijine legije iz 1993. (op. 


prev.) 

ČLANSTVO U LEGIJI 


Legija se sastoji od djelatnih i pomoćnih legionara. 


1. Djelatno članstvo 


Djelatni legionari mogu postati svi katolici koji odano 
prakticiraju svoju vjeru, koje pokreće želja da članstvom 
u Legiji ispune svoju zadaću u poslanju Crkve i koji su 
spremni ispunjavati svaku dužnost koju obuhvaća djelat- 
no članstvo u Legiji. 

Razlikujemo prezidije za odrasle i prezidije za mladež. 
Za prve se traži starost od 18 godina. Gornja granica 
starosti ne postoji. 

Prije konačnog primanja u Legiju mora se proći raz- 
doblje kušnje od najmanje tri mjeseca. 

Bitne dužnosti su sljedeće: 

1. Nazočnost tjednim sastancima 

2. Preuzimanje apostolskog rada kojeg odredi prezidij 

3. Svakodnevno moljenje Catene Legionis (glavni dio 
Catene čini Magnificat) 


2. Pomoćno članstvo 


Ovaj stupanj članstva otvoren je za svećenike, redov- 
nike i redovnice te laike. Pogodan je za sve koji nisu u 
prigodi ili ne žele preuzeti dužnosti djelatnoga članstva, 
ali se priključuju Legiji preuzimajući molitvenu službu u 
njezino ime. Pomoćno članstvo dijeli se na dva stupnja: 

a) na osnovni stupanj čiji se članovi jednostavno nazi- 
vaju pomoćni legionari 

b) na viši stupanj čiji se članovi nazivaju adjutori. 

Kod pomoćnoga članstva nema dobnih granica. 

Molitvenu službu ne treba prikazivati izravno na Legi- 
jine nakane. Dosta je da se prikazuje na čast Blažene Dje- 
vice. Zato je moguće da Legija iz toga ne dobije ništa, a 
Legija niti ne želi steći nešto što bi negdje drugdje učinilo 
više dobra. No, budući da je riječ o legijskoj službi, vjero- 
jatno je kako će Legijinu Kraljicu navesti na to da ima 
obzira prema njezinim potrebama. Ipak, snažno se pre- 
poručuje da se ta i svaka druga legijska služba prikaže 
Gospi kao potpuni dar da ona s njime raspolaže prema 
svojim nakanama. To službu podiže na višu razinu veliko- 
dušnosti i tako joj u mnogome povećava vrijednost. Taj 
cilj može se imati u vidu onda kada se moli neka od for- 
mul4 dnevnoga prikazanja, kao što je ova: »Bezgrješna 
Djevice Marijo, Posrednice svih milosti, svoje molitve, 
djela i trpljenja stavljam ti na raspolaganje onoliko koliko 
mi je dopušteno raspolagati njima.« 

To dvojako pomoćno članstvo Legiji je ono što su ptici 
krila. Ako su, zahvaljujući brojnim pomoćnim članovima, 
ta krila raširena te snažno udaraju u ritmu njihove vjerne 
molitve, Legija se može vinuti u visine nadnaravnih ide- 
ala i napora. Tada ona hitro leti kamo god želi te ju ni pla- 
nine ne mogu zaustaviti na njezinu putu. No, ako su ta 
krila sklopljena, Legija tromo i polako tetura po tlu te ju 
zaustavlja i najmanja zaprjeka. 


a) Osnovni stupanj: pomoćni legionari 


To je lijevo krilo Legijine molitvene vojske. Njezina 
služba sastoji se u dnevnom moljenju molitava sadržanih 

u teseri (legijskoj molitvenoj knjižici, op. prev.) odnosno: 
zaziva i molitve Duhu Svetomu, pet desetica krunice i zazi- 
va koji slijede, Catene, te molitava opisanih kao »završne 
molitve«. Njih je moguće po volji razdijeliti kroz dan. 

Osobe koje već svaki dan mole krunicu na neku na- 
kanu, mogu postati pomoćni legionari bez obveze da 
mole dodatnu krunicu. 

sTko moli, pomaže dušama svih ljudi. Svojoj braći po- 
maže spasonosnim i moćnim magnetizmom duše koja 
vjeruje, zna i hoće. On prinosi ono što sv. Pavao od nas 
zahtijeva iznad svega: molitve, prošnje i zahvale za sve 
ljude. 'Svakovrsnom se molitvom i prošnjom u svakoj 
prigodi u Duhu molite" (Ef 6,18). Ne čini li se doista da 
će se, ako prestanete bdjeti, truditi se, trsiti se i držati se 
čvrsto, sve opustiti, svijet će se srozati, vaša će braća u sebi 
osjećati manje snage i potpore? Da, svakako je tako. 
Svatko od nas u određenoj mjeri nosi svijet, pa oni koji 
prestaju raditi i bdjeti preopterećuju druge.« (Gratry: 
Izvori) 


b) Viši stupanj: adjutori 


To je desno krilo molitvene Legije. Sastoji se od onih 
koji svaki dan mole molitve iz tesere te se uz to obvezuju 
na svakidašnje prisustvovanje svetoj misi i primanje svete 
pričesti te na svakidašnje moljenje nekoga od časoslova 
što ih je odobrila Crkva. 

OSNIVANJE PREZIDIJA 


Ako se u nekoj župi želi osnovati prezidij, tada bi 
župnik mogao okupiti vjernike koje on smatra podobni- 
ma ili su se zainteresirali u kontaktu s legionarima, kako 
bi im održao uvodno predavanje o Legiji i informirao ih. 
S radom se može započeti ako se javi šest ljudi spremnih 
odvažiti se i pokušati. Ako ih se javi premalo, mora se us- 
trajati u naporima da se nađe dovoljan broj vjernika. Tada 
počinje privremeni rad. Jedan iskusan legionar vodi pre- 
zidij i određuje naizmjence sad jednog, sad drugog člana 
za vođenje zapisnika i blagajne. Nakon nekoliko sastana- 
ka dobit će sliku o sposobnostima pojedinih legionara i 
privremeno predati vodstvo jednom od njih. Ako mu se 
izbor učini dobrim, tada će nakon razgovora sa župnikom 
i Legijinim vodstvom, tj. kurijom, biti predloženi nave- 
deni službenici. Ako kurija prihvati taj prijedlog, tada je 
prezidij potvrđen. 

Prvi poslovi koje bi trebalo predati mladom prezidiju sa- 
stoje se u proučavanju Priručnika i pridobivanju pomoćnih 
legionara, ili pak u nekom drugom, ne preteškom poslu. 

Što se tiče proučavanja Priručnika, svaki legionar mora 
pročitati jedan dio i tijekom sastanka o tome podnijeti 
izvješće. Kod pridobivanja pomoćnih članova može isko- 
ristiti dobivene spoznaje i dati informacije o biti Legije. 

Važno je od početka odgajati legionare da u duhu vjere 
traže osobni kontakt, i to tako da ljude pozivaju na su- 
djelovanje u konkretnim događanjima, npr. molitvenim 
susretima ili misi, kako ne bi bilo sumnje u njihove na- 
mjere i kako bi legionari sami mogli prosuditi, po načinu 
reagiranja ljudi, koga imaju pred sobom i kako da im 
pomognu u vjerskom pogledu. 

POZIV U LEGIJU 


Ako čujemo za Legiju i ona nam se svidi ili barem 
zamijetimo važnost njezinog rada, možemo to shvatiti 
kao poziv milosti. Ne odbacujmo ga, potražimo još više 
informacija i nazočimo jednom sastanku kao gost. Tako 
možemo istovremeno upoznati srce Legije. Možda će se i 
naša naklonost pojačati pa ćemo ozbiljno razmisliti o 
ulasku u Legiju. Najbolje je da tada za probu preuzmemo 
određeni legijski rad kako bismo došli do jasnog zaključ- 
ka. Kroz praksu ući ćemo dublje u bit stvari i moći ćemo 
sami sebe ispitati, a s druge strane i Legiji omogućiti da se 
uvjeri o sposobnosti kandidata. 

Razdoblje kušnje traje tri mjeseca, a nakon toga mo- 
ramo razmisliti jesmo li za djelatno članstvo ili ne. Ako je 
odluka pozitivna, dopušta se polaganje legionarskog 
obećanja u kojem obećajemo vjernu službu i podložnost 
legijskoj stezi. Obećanje se upućuje Duhu Svetom. Ne da- 
je se na neko određeno vrijeme. Prvo, jer računamo da le- 
gionar u svojoj radosnoj predanosti neće postavljati vre- 
menske granice, i drugo, jer su okolnosti u kojima čovjek 
danas živi u svijetu tako promjenjive da ne možemo una- 
prijed znati hoćemo li uvijek moći ispuniti preuzete 
dužnosti. Ali jasno je i da čovjek ne može olako, bez uv- 
jerljivog razloga, odustati od članstva a da se ne izloži pri- 
jekorima iznutra, u duši. 

ZAPRJEKE ZA ČLANSTVO U LEGIJI 


Razlozi koji bi mogli sprječavati ulazak u Legiju ve- 
ćinom su sljedeći: preopterećenost poslom, navodna nes- 
posobnost, strah pred žrtvom. Ako netko sam po sebi želi 
surađivati, ali ne nalazi vremena, trebao bi se prvo zapi- 
tati nije li ipak mogao vještije rasporediti poslove ili se 
odreći stvari koje nisu apsolutno nužne. Vrlo često si vo- 
lja prokrči put pa nas i Legija na to upozorava, ne zato što 
je nametljiva, nego zato što od početka živi od žrtve. 

Neki smatraju da nisu dorasli postavljenim zadatcima. 
Oni bi morali shvatiti da u Legiji ima raznovrsnih zadata- 
ka. Za neke bi sigurno bili sposobni. Osim toga, treba 
imati na umu da se u Legiji posao obavlja zajedno s dru- 
gim Ičgionarom i postepeno uvodi u nove poslove. Po- 
kušaj ne stoji ništa — i začas će bojažljivi početnik prerasti 
u oduševljena legionara. 

Mnoge zastraši žrtva. Tjedni susreti, tjedna zaduženja! 
To se čini previše. Mogli bismo razmisliti o sljedećem: Ka- 
ko znati da nam je neki posao pretežak prije nego smo ga 
pokušali obaviti? Cesto je samo prvi korak težak, a Bog 
nagrađuje prvu žrtvu tako što olakšava idući korak i 
omogućava da sve vidimo u drugom svjetlu. Također bi- 
smo trebali razmisliti je li život kojim sada živimo zadovo- 
ljavajući, ne traži li još dodatno ispunjenje. Nije li oča- 
ravajuće biti blisko povezan s ljudima koji su svoj život 
tako promišljeno usmjerili prema vječnosti? 

